Ir-Regolament tal-Kunsill (KEE) Nru 3544/87
tat-23 ta' Novembru 1987
dwar il-konklużjoni tal-Ftehim li jemenda l-Ftehim bejn il-Komunità Ekonomika Ewropea u l-Gvern tar-Repubblika Demokratika tas-São u Principe fuq is-sajd fl-inħawi tas-Sãou Principe, iffirmat fi Brussel fl-1 ta' Frar 1984 IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 43 tiegħu,
Wara li kkunsidra l-Att ta' Adeżjoni ta' Spanja u l-Portugall, u partikolarment l-Artikolu 155(2)(b) tiegħu,
Wara li kkunsidra l-proposta mill-Kummissjoni [1],
Wara li kkunsidra l-opinjoni tal-Parlament Ewropew [2],
Billi l-Komunità u l-Gvern tar-Repubblika Demokratika tas-São u Principe kellhom negozjati skond l-Artikolu 8 tal-Ftehim fuq is-sajd fl-inħawi tal-kosta tas-São u Principe, li kien approvat mir-Regolament (KEE) Nru 477/84 [3], sabiex jistabbilixxi l-emendi jew addizzjonijiet li għandhom jiġu magħmula lill-Ftehim fit-tmiem ta' l-ewwel perjodu ta' tliet snin ta' applikazzjoni;
Billi, wara dawk in-negozjati, Ftehim li jemenda l-Ftehim tan-negozju tas-sajd imsemmi kien mibdi fis-27 ta' Mejju 1987;
Billi, taħt l-Artikolu 155(2)(b) ta' l-Att ta' Adeżjoni, il-Kunsill hu meħtieġ li jistabbilixxi l-proċeduri xierqa biex jittieħdu in konsiderazzjoni l-interessi kollha jew parti minnhom tal-Gżejjer Kanarji meta jadotta deċiżjonijiet, għal kull każ, partikolarment, bil-għan għall-konklużjoni ta' ftehim fuq in-negozju tas-sajd ma' pajjiżi terzi; | Billi dawn il-proċeduri għandhom jiġu stabbiliti f'dan il-każ partikolari;
Billi huwa fl-interess tal-Komunità li tapprova dan il-Ftehim,
ADOTTA DAN IR-REGOLAMENT:
Artikolu 1
Il-Ftehim li jemenda l-Ftehim bejn il-Komunità Ekonomika Ewropea u l-Gvern tar-Repubblika Demokratika tas-Sãou Principe fuq is-sajd fl-intorni tas-São u Principe ffirmat fi Brussel fl-1 ta' Frar 1984 hu hawnhekk approvat f'isem il-Komunità.
It-test tal-Ftehim huwa miżjud ma' dan ir-Regolament.
Artikolu 2
Biex jieħu in konsiderazzjoni l-interessi tal-Gżejjer Kanarji, il-Ftehim imsejjaħ fl-Artikolu 1 u, sa l-estent meħtieġ għall-implimentazzjoni tiegħu, id-disposizzjonijiet tal-politika tan-negozju tas-sajd komuni fuq il-konservazzjoni u l-amministrazzjoni tar-riżorsi tas-sajd għandu japplika wkoll għall-bastimenti li jbaħħru taħt il-bandiera ta' Spanja li huma rreġistrati fuq bażi permanenti fir-reġistri ta' l-awroritajiet kompetenti fil-livell lokali (de base) fil-Gżejjer Kanarji, hekk kif din ir-reġistrazzjoni hi definita fin-Nota 6 ta' l-Anness I għar-Regolament tal-Kunsill (KEE) Nru 570/86 ta' l-24 ta' Frar 1986 dwar id-definizzjoni tal-kunċett ta' "prodotti li joriġinaw" u metodi ta' koperazzjoni amministrattiva fil-kummerċ bejn it-territorju doganali tal-Komunità, Ceuta u Melilla u l-Gżejjer Kanarji [4].
Artikolu 3
Il-President tal-Kunsill hu hawnhekk awtorizzat biex jinnomina l-persuni li għandhom is-setgħa li jiffirmaw il-Ftehim sabiex jorbot il-Komunità.
Artikolu 4
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 23 Novembru 1987.